CELEX: 32016R0973
Language: hr
Date: 2016-06-17 00:00:00
Title: Provedbena uredba Komisije (EU) 2016/973 оd 17. lipnja 2016. o odobrenju cinkova bislizinata kao dodatka hrani za sve životinjske vrste (Tekst značajan za EGP)

18.6.2016   
            
            
               HR
            
            
               Službeni list Europske unije
            
            
               L 161/21
            
         PROVEDBENA UREDBA KOMISIJE (EU) 2016/973
   оd 17. lipnja 2016.
   o odobrenju cinkova bislizinata kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje cinkova kelata L-lizinata HCl, a uz zahtjev priloženi su pojedinosti i dokumenti propisani člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje cinkova kelata L-lizinata HCl kao dodatka hrani za životinje za sve životinjske vrste i njegovo razvrstavanje u kategoriju dodataka „nutritivni dodaci”.
            
         
               (4)
            
            
               Europska agencija za sigurnost hrane (dalje u tekstu: „Agencija”) u svojem je mišljenju od 20. listopada 2015. (2) zaključila da se smatra da u predloženim uvjetima uporabe cinkov kelat L-lizinat HCl nema negativan učinak na zdravlje životinja ili potrošača te da neće doći do sigurnosnih rizika ako se poduzmu odgovarajuće mjere zaštite.
            
         
               (5)
            
            
               U pogledu učinaka na okoliš, posebno na prodiranje i istjecanje cinka u površinske vode, Agencija je u svojem mišljenju od 8. travnja 2014. (3) preporučila znatno smanjenje najvećih dopuštenih količina cinka u potpunoj krmnoj smjesi za nekoliko ciljnih vrsta. Međutim kako bi se spriječilo nezadovoljavanje fizioloških potreba životinja, među ostalim, onih u posebnom životnom razdoblju ili druge negativne učinke na zdravlje životinja, smanjenje dopuštenih količina cinka koje preporučuje Agencija ne bi trebalo uvesti odjednom. U cilju daljnjih smanjenja, trebalo bi subjekte u poslovanju s hranom za životinje i istraživačke institute poticati na prikupljanje novih znanstvenih podataka o fiziološkim potrebama različitih životinjskih vrsta.
            
         
               (6)
            
            
               Agencija je nadalje zaključila da se cinkov kelat L-lizinat HCl može smatrati djelotvornim izvorom cinka za sve životinjske vrste i preporučila da se ta tvar nazove cinkov bislizinat. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan člankom 21. Uredbe (EZ) br. 1831/2003. Ocjenom cinkova bislizinata utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim potrebno je odobriti upotrebu te tvari kako je navedeno u Prilogu ovoj Uredbi.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Tvar navedena u Prilogu, koja pripada kategoriji dodataka „nutritivni dodaci” i funkcionalnoj skupini „spojevi elemenata u tragovima”, odobrava se kao dodatak u hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. lipnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  EFSA Journal 2015.; 13(11):4267.
   
      (3)  EFSA Journal 2014.; 12(5):3668.
   
      PRILOG
      
                  Identifikacijski broj dodatka
               
               
                  Ime nositelja odobrenja
               
               
                  Dodatak
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Druge odredbe
               
               
                  Datum isteka valjanosti odobrenja
               
            
                  Sadržaj elementa (Zn) u mg/kg potpune krmne smjese s udjelom vlage od 12 %
               
            
                  
                     Kategorija nutritivnih dodataka. Funkcionalna skupina: spojevi elemenata u tragovima
                  
               
            
                  3b613
               
               
                  —
               
               
                  Cinkov bislizinat
               
               
                  
                     Karakteristike dodatka
                  
                  U prahu ili u obliku granula s najmanjim udjelom cinka od 13,5 % i najmanjim udjelom lizina od 85,0 %.
                  Cink u obliku cinkova kelata L-lizinat HCl: najmanje 85 %.
                  
                     Karakteristike aktivne tvari
                  
                  Cinkov kelat L-lizinat HCl
                  Kemijska formula:
                  Zn(C6H13N2O2)2 × 2HCl × 2H2O
                  CAS broj: 23333-98-4
                  
                     Analitičke metode
                      (1)
                  
                  Za kvantifikaciju ukupnog udjela lizina u dodatku hrani za životinje i premiksima:
                  
                              —
                           
                           
                              metoda kromatografije izmjene iona s postkolonskom derivatizacijom i fotometrijskim otkrivanjem (IEC-UV/FD), ili
                           
                        
                              —
                           
                           
                              VDLUFA 4.11.6 ili EN ISO 17180.
                           
                        Za kvantifikaciju ukupnog udjela cinka u dodatku hrani za životinje i premiksima:
                  
                              —
                           
                           
                              induktivno vezana plazma – atomska emisijska spektrometrija (ICP-AES) – EN 15510, ili
                           
                        
                              —
                           
                           
                              induktivno vezana plazma – atomska emisijska spektrometrija nakon digestije pod tlakom (ICP-AES) – EN 15621.
                           
                        Za kvantifikaciju ukupne količine cinka u krmivu i krmnoj smjesi:
                  
                              —
                           
                           
                              induktivno vezana plazma – atomska emisijska spektrometrija (ICP-AES) – EN 15510, ili
                           
                        
                              —
                           
                           
                              induktivno vezana plazma – atomska emisijska spektrometrija nakon digestije pod tlakom (ICP-AES) – EN 15621, ili
                           
                        
                              —
                           
                           
                              atomska apsorpcijska spektrometrija (AAS) – Uredba Komisije (EZ) br. 152/2009 (2).
                           
                        
               
                  Sve životinjske vrste
               
               
                  —
               
               
                  —
               
               
                  Psi i mačke: 200 (ukupno)
                  Salmonidi i mliječni nadomjesci za telad: 180 (ukupno)
                  Prasad, krmače, kunići i sve ribe osim salmonida: 150 (ukupno)
                  Ostale vrste i kategorije: 120 (ukupno)
               
               
                  
                              1.
                           
                           
                              Dodatak se u hranu za životinje unosi u obliku premiksa.
                           
                        
                              2.
                           
                           
                              Cinkov bislizinat može se staviti na tržište i upotrebljavati kao dodatak koji sadržava pripravak.
                           
                        
                              3.
                           
                           
                              U cilju rješavanja potencijalnih rizika od nezgoda nastalih udisanjem, u doticaju s kožom ili očima subjekti u poslovanju s hranom za životinje moraju uspostaviti radne postupke i odgovarajuće organizacijske mjere za korisnike dodataka i premiksa. Ako se tim postupcima i mjerama rizici ne mogu smanjiti na prihvatljivu razinu, pri uporabi dodataka i premiksa potrebno je nositi odgovarajuću osobnu zaštitnu opremu.
                           
                        
               
                  8. srpnja 2026.
               
            
         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.
      
         (2)  Uredba Komisije (EZ) br. 152/2009 od 27. siječnja 2009. o utvrđivanju metoda uzorkovanja i analize za službenu kontrolu hrane za životinje (SL L 54, 26.2.2009., str. 1.).